### Resumé

Sagen omhandler gennemførelsen af ekspropriation af arealer og rettigheder til etape 2 af forbindelsesvejen, fra Idasletten til Yasmin Paulsen.  Der blev 13. november 2024 afholdt åstedsforretning under ledelse af formand for Teknisk Udvalg. Byrådet gav 11. september 2024 i pkt. 178 ekspropriationsbemyndigelse til Teknisk Udvalg.

### Sagsfremstilling

Byrådet godkendte 11. december 2024 pkt. 246, anlægsbevilling på 40,5 mio. kr. til etape 2 af forbindelsesvejen fra Idasletten til Yasmin Paulsen.

Anlæg af etape 2  består af 500 m vej inkl. dobbeltrettet cykelsti, rundkørsel inkl. cykelstier, 500 m forlagt Yasmin Paulsen, to faunapassager inkl. naturtiltag, et regnvandsbassin inkl. 250 m rørlagt vandløbsrestaurering samt option på en cykelsti tunnel med tilhørende forbindelse.

Der er 13. november 2024 afholdt åstedsforretning. Efter åstedsforretningen har der været en 4 ugers indsigelsesperiode. Indsigelsesfristen udløb 13. december 2024. Protokol og indsigelser er vedlagt som bilag. Der er ingen tiltrådt forligstilbud. Der er givet accepterklæring fra 1 lodsejer.

**Uddrag af indsigelser**

Uddrag af indsigelser er vedlagt som bilag og protokollen fremgår som sin helhed.

Lodsejer for lb. nr. 2 gør indsigelse mod at afskåret areal ikke overtages af Vejle Kommune og er ikke enig i opgørelsen af erstatningen.

Lodsejer for lb. nr. 3 gør indsigelse mod værditab/tab af herlighedsværdi og defigurering af markareal.

**Ekspropriation**

Forvaltningen anbefaler, at ekspropriationen gennemføres, og at arbejderne igangsættes. Ekspropriation gennemføres efter bestemmelserne i lov om offentlig vej.

Ekspropriationen vedrører følgende matrikelnumre:

* Høgsholt By, [adresse] : Matr. nr.: 10, 5c, 16, 3ae og 7000a
* Uhre By, [adresse]: Matr. nr.: 1bb, 1bd, 3cb, 7000aa og 7000ac

**Lovgrundlag**

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafikafviklingen i og omkring [adresse] og sikre adgang til nye udviklingsområder.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget godkender ekspropriation og servitutter fra de nævnte matrikler, og

**at** fastsættelse af erstatning til lodsejere, der ikke har tiltrådt forligstilbuddene, overgives til taksation.

### Beslutning

Godkendt.

Simon Kristiansen var fraværende.